喺多地嘅基督教習俗當中都有喺重大節日之前嘅曙暮光時段進行守夜（vigil）嘅做法，例如復活節守夜（Easter Vigil）嘅活動就涉及耶穌受難節翌日（相傳耶穌俾人釘十字架死之後嗰一日）嘅日落至復活節日出之間嘅黑暗時段守夜（唔瞓覺進行祈禱等嘅儀式）嘅習俗，呢項活動傳統上由耶穌受難節翌日暮光出現（日落）嗰一刻開始，而且喺好多地方都係復活節慶祝嘅第一個環節。